Številka: 90226-7/2017-3

Datum: 28. 6. 2017

## ZAPISNIK

27. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v SREDO, 7. junija 2017.

Seja je potekala v Klubu 15, Mestni trg 1, Ljubljana

Sejo je vodil predsednik Anej Korsika.

Na seji so bili navzoči članice in člani Sveta (v nadaljevanju: člani):

Anej Korsika, Marko Aškerc, Marjana Vidmar, Domen Lorencin in Alijana Lepšina..

Seje so se opravičili: Dušan Milič in Nataša Hozjan Breznjik

Na seji so bili navzoči tudi: Boris Kaučič iz MOL – SODMS.

Seja se je pričela ob 16.40 uri ob navzočnosti 5 članov.

Predsednik, predsedujoči je pozdravil vse navzoče.

S sklicem seje so člani prejeli predlog dnevnega reda 27. seje Sveta:

1. **Potrditev zapisnika 26. seje Sveta za varstvo pravic najemnikov stanovanj v MOL**
2. **Tekoče zadeve na področju varstva pravic najemnikov stanovanj v MOL**
3. **Razno**

Predsedujoči je dal na glasovanje dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 27. seje Sveta.**

Navzočih je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Sekretar Sveta je krajše predstavil zapisnik prejšnje seje Sveta. Povzel je dogovorjeno in zapisano.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 26. seje Sveta za varstvo pravic najemnikov stanovanj v Mestni občini Ljubljana.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil potrebo današnjega sklica.

Razpravljali so: Anej Korsika, Marko Aškerc, Marjana Vidmar, Domen Lorencin in Alijana Lepšina in Boris Kaučič.

Razprava je potekala o spremembah stanovanjskega zakona, ki je v proceduri v DZ RS, o spremembi poslovne politike SSRS, o stroških gradnje stanovanj v Ljubljani, o standardni in kvalitetni gradnji, o medgeneracijski gradnji, o DEOSS-u, o OPPN Brdu, o OPPN Tomačevo, o zamiku otvoritve projekta JSS MOL Ob Ljubljanici 42, o porabi sredstev ZNS za Brezplačno pravno svetovanje za MOL, o mesečnih in letnih poročilih ZNS o njihovem delu, o preselitvah v stanovanjih JSS MOL.

**AD 3**

Razpravljali so: Anej Korsika, Marjana Vidmar, Domen Lorencin, Alijana Lepšina in Boris Kaučič.

Razprava je potekala o vrtičkih v Stožicah, o minimalni plačah, o statusu SP.

Dogovorjeno je bilo da naslednji sestanka Sveta skličemo predvidoma v sredo/četrtek, 5/6. julija 2017 ob 16.30 (Klub 15). Naslednja seja bo predvidoma septembra 2017, poleti ne bo sej SVPNS V MOL.

Seja je bila končana ob 18.30 uri.

|  |  |
| --- | --- |
| Zapisal:  *Boris KAUČIČ*  Višji svetovalec III | *Anej KORSIKA*  Predsednik: |